ปลื้มประมูลอีบิดดิ้งประหยัด9.8หมื่นล.
คลังฟุ้งผลงาน 3 ปี ใช้วิธีจัดซื้อด้วยอี-บิดดิ้ง ช่วยประหยัดงบได้กว่า 9.85 หมื่นล้าน
9 พ.ย. 2560

คลังฟุ้งผลงาน 3 ปี ใช้วิธีจัดซื้อด้วยอี-บิดดิ้ง ช่วยประหยัดงบได้กว่า 9.85 หมื่นล้านน.ส.สุทธิรัตน์ รัตนโชติ อธิบดีกรมบัญชีกลาง เปิดเผยว่า จากการที่หน่วยงานรัฐเริ่มใช้ระบบการจัดซื้อจัดจ้างด้วยวิธีอี-บิดดิ้ง ตั้งแต่เดือน ก.พ. 2558-ส.ค. 2560 สามารถช่วยให้รัฐประหยัดงบประมาณได้สูงถึง 9.85 หมื่นล้านบาท หรือคิดเป็น 11% มีโครงการทั้งสิ้น 7.2 หมื่นโครงการ มีงบประมาณในการจัดหากว่า 7.79 แสนล้านบาทสำหรับโครงการที่มีจัดซื้อจัดจ้างด้วยวิธีอี-บิดดิ้ง แบ่งเป็นประเภทของงานจ้างก่อสร้างจำนวน 3.54 หมื่นโครงการ ดำเนินการจ้างแล้ว 3.2 หมื่นโครงการ ใช้วงเงินในการจัดหา 5.83 แสนล้านบาท ประหยัดงบประมาณได้ 12.14%นอกจากนี้ ยังมีประเภทงานซื้อ 2.8 หมื่นโครงการ จ้างแล้ว 2.56 หมื่นโครงการ ใช้วงเงินในการจัดหา 1.45 แสนล้านบาท ประหยัดงบประมาณได้ 8.47% ขณะเดียวกันยังมีประเภทงานจ้างทำของจ้างเหมาบริการ 8,162 โครงการ จ้างแล้ว 7,383 โครงการ ใช้วงเงินในการจัดหา 4.51 หมื่นล้านบาท ประหยัดงบประมาณได้ 7.6% และงานเช่า 915 โครงการ ดำเนินการจ้างแล้ว 832 โครงการ ใช้วงเงินในการจัดหา 5,575 ล้านบาท ประหยัดงบประมาณได้ 10.7%